આરજીટીઆઇએલ આંધ્રપ્રદેશમાં કાકિનાડાથી ગુજરાતમાં ભરૂચ સુધી લગભગ ૧૪૦૦ કિલોમીટર લાંબી નેચરલ ગેસ ટ્રાન્સપોર્ટેશન પાઇપલાઇન ધરાવે છે, જે કર્ણાટક અને મહારાષ્ટ્ર સહિત ચાર રાજ્યોમાંથી પસાર થાય છે. કંપનીની ખોટ બંગાળના અખાતમાં કૃષ્ણા-ગોદાવરી બેસિનમાં ડી-૬ બ્લોકમાં ઉત્પાદનમાં જંગી ઘટાડાના કારણે છે. આ બેસિનમાં સરકારે કુદરતી ગેસનું સંશોધન કરી તેને બહાર કાઢવાનો કોન્ટ્રેક્ટ રિલાયન્સ ગ્રૂપને આપ્યો છે. ગેસના ઉત્પાદનમાં ઘટાડો થતા પાઇપલાઇનની ક્ષમતાના ઉપયોગમાં પણ ઘટાડો થયો હતો.